Νέα Οδός Α.Ε.

Η Νέα Οδός Α.Ε. είναι εταιρεία δημοσίων έργων της Ελλάδας, η οποία από το 2010 έχει αναλάβει την κατασκευή και λειτουργία του μεσαίου τμήματος της Ιόνιας Οδού (Αυτοκινητόδρομος 5) (τμήμα Αντίρριο-Ιωάννινα), ενός τμήματος του Αυτοκινητοδρόμου 1 μήκους περίπου 172,5 χιλιομέτρων από τον Ανισόπεδο Κόμβο Μεταμόρφωσης Αττικής μέχρι τον Α/Κ Σκάρφειας του Μαλιακού Κόλπου, καθώς και του συνδετήριου κλάδου του Α1 (Α11), από το Σχηματάρι μέχρι την Χαλκίδα.

Μέτοχοι της εταιρείας είναι οι όμιλοι ΓΕΚ ΤΕΡΝΑ και FERROVIAL.

Τμήματα

Ιόνια Οδός (τμήμα Αντίρριο-Ιωάννινα) 

Το μεγαλύτερο τμήμα της Ιόνιας Οδού κατασκευάστηκε από την Νέα Οδό Α.Ε. (εκτός από την παράκαμψη Άρτας) και παραδόθηκε στην κυκλοφορία το 2017. Πλέον γίνονται εργασίες συντήρησης.

Αυτοκινητόδρομος 1 (τμήμα Σκαρφεία-Μεταμόρφωση) 

Το τμήμα αυτό του Αυτοκινητοδρόμου 1 κατασκευάστηκε από το πρώην Υ.ΠΕ.ΧΩ.Δ.Ε. και πλέον σε αυτό το τμήμα γίνονται εργασίες συντήρησης από την Νέα Οδό.

Αυτοκινητόδρομος 11 (Σχηματάρι-Χαλκίδα) 

Ο Αυτοκινητόδρομος Σχηματαριού-Χαλκίδας κατασκευάστηκε και ολοκληρώθηκε από το πρώην Υ.ΠΕ.ΧΩ.Δ.Ε. και πλέον γίνονται εργασίες συντήρησης από την Νέα Οδό. Σημαντικές εργασίες συντήρησης από την Νέα Οδό στο τμήμα αυτό έγιναν το 2015 με ασφαλτόστρωση και βάψιμο των λωριδών στην άσφαλτο.

Χάρτης 

 Διαδραστικός χάρτης Νέα Οδός

Παραπομπές

Εξωτερικοί σύνδεσμοι 

 Ο επίσημος ιστότοπος της Νέας Οδού Α.Ε.

Αυτοκινητόδρομοι της Ελλάδας
Ελληνικές επιχειρήσεις